Komission asetus (ETY) N:o 368/77 annettu 23 päivänä helmikuuta 1977 sikojen ja siipikarjan rehuksi tarkoitetun rasvattoman maitojauheen myynnistä tarjouskilpailulla



Virallinen lehti nro L 052 , 24/02/1977 s. 0019 - 0028

Suomenk. erityispainos Alue 3 Nide 8 s. 0122

Kreikank. erityispainos: Luku 03 Nide 17 s. 0155

Ruotsink. erityispainos Alue 3 Nide 8 s. 0122

Espanjank. erityispainos: Luku 03 Nide 12 s. 0003

Portugalink. erityispainos: Luku 03 Nide 12 s. 0003



KOMISSION ASETUS (ETY) N:o 368/77 annettu 23 päivänä helmikuuta 1977 sikojen ja siipikarjan rehuksi tarkoitetun rasvattoman maitojauheen myynnistä tarjouskilpailulla, EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 559/76(2), ja erityisesti sen 7 artiklan 5 kohdan ja sen 28 artiklan, ottaa huomioon tiettyjen jäsenvaltioiden valuuttojen vaihteluvälien väliaikaisen laajentamisen vuoksi maatalousalalla toteutettavista tietyistä suhdannepoliittisista toimenpiteistä 12 päivänä toukokuuta 1971 annetun neuvoston asetuksen (ETY) N:o 974/71(3), sellaisena kuin se on viimeksi muutettuna asetuksella (ETY) N:o 557/76(4), ja erityisesti sen 6 artiklan, sekä katsoo, että interventioelinten ostaman rasvattoman maitojauheen myyntiä koskevasta erityistoimenpiteestä 29 päivänä kesäkuuta 1970 annetun neuvoston asetuksen (ETY) N:o 1285/70(5) mukaisesti julkisesti varastoitua, ja sellaista rasvatonta maitojauhetta, jota ei voida myydä maidon markkinointivuoden aikana tavanomaisissa olosuhteissa, voidaan myydä alennettuun hintaan, jos se on tarkoitettu sikojen ja siipikarjan rehuksi; rasvattoman maitojauheen julkista varastointia koskevista yleisistä säännöistä 20 päivänä heinäkuuta 1968 annetun neuvoston asetuksen (ETY) N:o 1014/68(6), sellaisena kuin se on muutettuna asetuksella (ETY) N:o 749/69(7), 7 artiklan 1 kohdassa säädetään myynnistä erityisellä tarjouskilpailulla, jotta voidaan taata kaikkien interventioelinten myymää rasvatonta maitojauhetta ostavien yhtäläiset mahdollisuudet, rasvattoman maitojauheen suuret varastot ja rajoitettu menekki huomioon ottaen on syytä toteuttaa tällainen tarjouskilpailu, sanotun kuitenkaan rajoittamatta sellaisen rinnakkaistoimenpiteen säätämistä, joka mahdollistaa myynnin tiettyyn määritettyyn hintaan erityistilanteiden huomioimiseksi; tarjouskilpailujen vaikutuksen tehostamiseksi vaikuttaa tarpeelliselta soveltaa pysyvää tarjouskilpailumenetelmää, rasvatonta maitojauhetta on myytävä hintaan, joka mahdollistaa tämän tuotteen kilpailun muiden rehujen kanssa; tämän vuoksi on tarpeen säätää toimenpiteistä, jotka takaavat sen, ettei rasvatonta maitojauhetta käytetä muuhun kuin määrättyyn käyttötarkoitukseen; tässä tarkoituksessa on tarpeen säätää ostajien velvollisuudesta denaturoida rasvaton maitojauhe tai sekoittaa se suoraan rehuihin niin, että estetään erityisesti sen käyttäminen vasikoiden rehuna; tässä tarkoituksessa asetuksen (ETY) N:o 563/76 mukaisesti rehuihin käytettäväksi tarkoitetun rasvattoman maitojauheen myynnin soveltamista koskevista yksityiskohtaisista säännöistä 31 päivänä maaliskuuta 1976 annetun komission asetuksen (ETY) N:o 753/76(8), sellaisena kuin se on viimeksi muutettuna asetuksella (ETY) N:o 324/77(9), säännökset voidaan pääosin ottaa käyttöön; on myös säädettävä jalostusvakuuden antamisesta, rasvattoman maitojauheen käyttötarkoituksen tehokkaan valvonnan mahdollistamiseksi on tarpeen edellyttää, että jalostus toteutetaan ainoastaan tiettyjä vaatimuksia vastaavissa laitoksissa; tämän vuoksi sovelletaan interventiosta lähtöisin olevien tuotteiden käytön ja/tai käyttötarkoituksen valvontaa koskevista yhteisistä yksityiskohtaisista säännöistä 30 päivänä kesäkuuta 1976 annettua komission asetusta (ETY) N:o 1687/76(10), sellaisena kuin se on viimeksi muutettuna asetuksella (ETY) N:o 303/77(11), ja tämän vuoksi sen liitettä on myös mukautettava, rasvatonta maitojauhetta myydään hyvin alhaisella hinnalla; tämän vuoksi asetuksen (ETY) N:o 804/68 10 artiklassa säädettyä tukea ei myönnetä rasvattomalle maitojauheelle ja tämän vuoksi asetuksessa (ETY) N:o 974/71 säädettyjä tasausmaksuja on mukautettava, ja maidon ja maitotuotteiden hallintokomitea ei ole antanut lausuntoaan puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Asetuksen (ETY) N:o 804/68 7 artiklan 1 kohdan mukaisesti ostettu, ja ennen 1 päivää tammikuuta 1976 varastoon viety rasvaton maitojauhe myydään jäljempänä esitetyin edellytyksin. 2 artikla Rasvaton maitojauhe myydään pysyvää tarjouskilpailumenettelyä noudattaen, sanotun kuitenkaan rajoittamatta sellaisen toimenpiteen toteuttamista, jolla säädetään myymisestä määritettyyn hintaan. Tarjouskilpailun järjestää kukin interventioelin niiden rasvattoman maitojauheen määrien osalta, jotka sillä on hallussaan. 3 artikla 1. Interventioelimet laativat tarjouskilpailuilmoituksen, joka sisältää erityisesti: a) sen tai niiden varastojen sijainnin, jonne rasvaton maitojauhe on varastoitu; b) jokaisessa varastossa myyntiin asetetun rasvattoman maitojauheen määrät; c) tarjousten esittämisen aikaraja ja paikka. 2. Tarjouskilpailuilmoitus on julkaistava Euroopan yhteisöjen virallisessa lehdessä viimeistään 24 päivänä helmikuuta 1977. Interventioelimet voivat käyttää myös muita julkaisuja. 4 artikla 1. Interventioelin järjestää pysyvän tarjouskilpailun voimassaoloaikana erityisiä tarjouskilpailuja. Jokaisessa erityisessä tarjouskilpailussa on vielä käytettävissä 1 artiklassa tarkoitettu rasvattoman maitojauheen määrä. 2. Tarjousten esittämisen määräaika päättyy jokaisen kuukauden toisena tiistaina kello 12. Jos tiistai on pyhäpäivä, määräaikaa jatketaan seuraavaan arkipäivään kello 12. 3. Ensimmäisen erityisen tarjouskilpailun tarjousten esittämisen määräaika päättyy tiistaina 8 päivänä maaliskuuta 1977 kello 12. 5 artikla 1. Interventioelimen on pidettävä ajan tasalla ja annettava pyynnöstä asianomaisille nähtäväksi luettelo niistä varastoista, joihin tarjouskilpailulla myytävä rasvaton maitojauhe on varastoitu sekä niissä olevista määristä. Interventioelimen on myös julkaistava tämä ajan tasalla oleva tarjouskilpailuilmoituksessa ilmoitettava luettelo tasaisin väliajoin asianmukaisesti. 2. Interventioelimen on säädettävä tarvittavat määräykset sen mahdollistamiseksi, että asianomaiset voivat tarkastaa omalla kustannuksellaan myyntiin asetetusta rasvattomasta maitojauheesta otetut näytteet. 6 artikla 1. Tarjouksen tekijä voi osallistua tarjouskilpailuun ainoastaan sitoutumalla kirjallisesti: - joko denaturoimaan tai lähettämään denaturoitavaksi rasvaton maitojauhe yhden liitteen 1 kohdassa olevan menettelyn mukaisesti, tämän liitteen 3 kohdassa tarkoitettuja määräyksiä noudattaen 7 artiklan mukaisesti hyväksytyssä denaturointikeskuksessa, - tai denaturoimaan rasvaton maitojauhe sekoittamalla se suoraan rehuihin 8 artiklassa ja liitteen 2 kohdassa tarkoitetuin edellytyksin noudattaen tämän liitteen 3 kohdassa tarkoitettuja määräyksiä. 2. Jäsenvaltio voi päättää, että sen alueella: - ei sovelleta rasvattoman maitojauheen denaturointia sekoittamalla se suoraan rehuihin, - ei valmisteta eikä saateta markkinoille sellaisia tuotteita, joita saadaan soveltamalla liitteen 2 kohdassa olevaa vähintään yhtä denaturointimenettelyä. 7 artikla 1. Denaturointikeskukseksi hyväksytään ainoastaan laitos, jossa on asianmukaiset tekniset laitteet, jonka vähimmäistuotantokyvyn määrittää kyseinen jäsenvaltio, ja jossa on sellaiset hallinnolliset ja kirjanpidolliset valmiudet, joiden avulla voidaan toimeenpanna tässä asetuksessa säädetyt säännökset. Mainitun vähimmäistuotantokyvyn on oltava vähintään kymmenen tonnia tämän asetuksen mukaisesti denaturoitua rasvatonta maitojauhetta päivässä. 2. Hyväksyntä perutaan, jos 1 kohdassa tarkoitetut edellytykset eivät enää täyty tai jos huomataan, että kyseinen laitos ei ole noudattanut tästä asetuksesta johtuvaa velvoitetta. 8 artikla 1. Rasvatonta maitojauhetta liitteen 2 kohdan mukaista denaturointia varten lisäämällä maitojauhe suoraan rehuihin voivat ostaa ainoastaan sellaiset yritykset, joiden laitoksen on hyväksynyt tähän tarkoitukseen sen jäsenvaltion toimivaltaiset viranomaiset, jonka alueella laitos sijaitsee. 2. Edellä 1 kohdassa tarkoitettu hyväksyntä annetaan vain sellaisen yrityksen laitokselle: a) jossa ei valmisteta asetuksen (ETY) N:o 990/72(12) 4 artiklan mukaisia rehuja; b) jossa kyseisen jäsenvaltion määrittämän rasvattoman maitojauheen vähimmäismäärä voidaan vaivattomasti käsitellä; c) jossa on asianmukaiset tekniset laitteet, sekä sellaiset hallinnolliset ja kirjanpidolliset valmiudet, joiden avulla voidaan toimeenpanna tässä asetuksessa säädetyt säännökset. Kuitenkin siinä tapauksessa, että laitos, jolle hyväksyntää pyydetään, antaa riittävät takeet tehokkaasta valvonnasta, kyseinen jäsenvaltio voi poiketa a alakohdassa tarkoitetusta edellytyksestä ja tarvittaessa rajoittaa hyväksynnän koskemaan ainoastaan kyseisen laitoksen tiettyä työtilaa. 3. Hyväksyntä perutaan, jos 2 kohdassa tarkoitetut edellytykset eivät enää täyty tai jos huomataan, että kyseinen laitos ei ole noudattanut tästä asetuksesta johtuvaa velvoitetta. 9 artikla 1. Asianomaiset osallistuvat erityiseen tarjouskilpailuun joko jättämällä kirjallisena tarjouksensa saantitodistusta vastaan sille interventioelimelle, jonka hallussa rasvaton maitojauhe on, tai interventioelimelle osoitetulla kirjatulla kirjeellä. Interventioelimet voivat sallia teleksin käytön. 2. Tarjouksessa on oltava erityisesti: a) tarjouksen tekijän nimi ja osoite, b) pyydetty määrä, c) tarjottu hinta tonnilta, lukuun ottamatta sisäistä verotusta, vapaasti varastossa, tavara luovutettuna 15 artiklan 2 kohdassa säädettyjen ehtojen mukaisesti ilmaistuna sen jäsenvaltion valuutassa, jossa tarjouskilpailu järjestetään, d) varasto, jossa rasvaton maitojauhe on, sekä mahdollisesti myös korvaava varasto, e) jäsenvaltio, jonka alueella denaturointi tai sekoittaminen suoraan rehuihin tehdään. Kun tarjous koskee useaa eri varastoa riippumatta siitä, onko korvaavaa varastoa, sen katsotaan sisältävän yhtä monta tarjousta kuin on varastoja. 3. Tarjous on pätevä ainoastaan, jos se koskee vähintään kahtakymmentä tonnia. Kuitenkin, jos käytettävissä oleva määrä varastossa on pienempi kuin kaksikymmentä tonnia, käytettävissä oleva määrä on tarjouksen vähimmäismäärä. 4. Tarjous on pätevä ainoastaan jos: a) se sisältää 6 artiklan 1 kohdassa tarkoitetut kirjalliset sitoumukset, b) tarjouksen tekijä ilmoittaa luopuvansa oikeudestaan reklamoida hänelle mahdollisesti myydyn rasvattoman maitojauheen laadusta ja ominaisuuksista, c) on todistettu, että tarjouksen tekijä on maksanut ennen kyseisen tarjouskilpailun tarjousten esittämiselle asetetun määräajan päättymistä 10 artiklassa tarkoitetun tarjouskilpailun vakuuden, d) tarjous ei sisällä mitään sellaista ehtoa ja/tai varausta, jota ei ole erikseen hyväksytty. 5. Tarjoukseen voidaan merkitä, että se pätee ainoastaan, jos tarjouskilpailun ratkaiseminen koskee koko tarjouksessa mainittua määrää. 6. Tarjousta ei voi perua. 10 artikla 1. Tarjouskilpailuvakuus on viisitoista laskentayksikköä tonnilta. 2. Se koostuu tarjouksen tekijän valinnan mukaan käteisestä tai sen jäsenvaltion, jolle vakuus annetaan, vahvistamien vaatimusten mukaisen laitoksen antamasta takuusta. 3. Vakuus annetaan sille jäsenvaltiolle, jonne tarjous on jätetty. Kuitenkin, jos tarjoukseen on merkitty 9 artiklan 2 kohdan e alakohdan mukaisesti, että denaturointi tai sekoitus suoraan rehuihin tehdään toisessa jäsenvaltiossa kuin myyjäjäsenvaltiossa, vakuus voidaan antaa tämän toisen jäsenvaltion osoittamalle toimivaltaiselle viranomaiselle, joka antaa tarjouksen tekijälle 9 artiklan 4 kohdan c alakohdassa tarkoitetun todistuksen. Tässä tapauksessa myyjäinterventioelin ilmoittaa toisen jäsenvaltion toimivaltaiselle viranomaiselle vakuuden vapauttamiseen tai pidättämiseen johtaneista syistä. Jos vakuus pidetään voimassa, sen määrä siirretään myyjäinterventioelimelle. 11 artikla 1. Jokaiseen erityiseen tarjouskilpailuun tehdyt tarjoukset huomioon ottaen ja asetuksen (ETY) N:o 804/68 30 artiklassa säädettyä menettelyä noudattaen vahvistetaan vähimmäismyyntihinta tai päätetään olla jatkamatta tarjouskilpailua. 2. Samanaikaisesti vähimmäishinnan vahvistamisen kanssa ja samaa menettelyä noudattaen jalostusvakuus vahvistetaan 100 kilogrammalle. Tämän vakuuden määrässä on otettu huomioon rasvattoman maitojauheen markkinahinnan ja vahvistetun vähimmäishinnan erotus, ja sillä taataan tämän tuotteen käyttö tämän asetuksen säännösten mukaisesti. 12 artikla 1. Tarjous hylätään, jos ehdotettu hinta on alhaisempi kuin kyseinen erityiselle tarjouskilpailulle vahvistettu vähimmäishinta. 2. Tarjouskilpailun voittaja on tarjouksen tekijä, joka tarjoaa sellaisen hinnan, jonka erotus vahvistettuun vähimmäishintaan on suurin, sanotun kuitenkaan rajoittamatta 1 kohdan säännösten soveltamista. Jos kyseiseen varastoon jää tuotetta tarjouskilpailun ratkaisemisen jälkeen, jäljelle jäävän määrän osalta tarjouskilpailu ratkaistaan muiden tarjousten tekijöiden kesken niiden tarjoamien hintojen perusteella alkaen siitä hinnasta, jonka erotus kyseiseen vähimmäishintaan on suurin. 3. Jos tietyn tarjouksen huomioiminen johtaa kyseisessä varastossa vielä käytettävissä olevan rasvattoman maitojauhemäärän ylittämiseen, tarjouskilpailu ratkaistaan kyseisen tarjouksen tekijän osalta ainoastaan tämän määrän osalta. 4. Jos usean samansuuruisen hinnan sisältävän tarjouksen huomioiminen johtaa siihen, että vielä käytettävissä oleva määrä ylitetään, tarjouskilpailu ratkaistaan arvalla. 5. Tarjouskilpailusta johtuvia oikeuksia ja velvoitteita ei voida siirtää. 13 artikla 1. Interventioelin ilmoittaa viipymättä jokaiselle tarjouksen tekijälle kirjatulla kirjeellä tämän tarjouskilpailuun osallistumisen tuloksesta. 2. Tarjouskilpailun voittaja maksaa interventioelimelle kaikesta siitä määrästä, jonka hän aikoo poistaa varastosta ennen tämän rasvattoman maitojauhemäärän haltuunottoa, tarjoustaan vastaavan summan. 3. Jokaisen määrän haltuunoton edellytyksenä on 11 artiklan 2 kohdassa tarkoitetun jalostusvakuuden antaminen. 14 artikla 1. Jos 13 artiklan 2 ja 3 kohdassa tarkoitetut edellytykset on täytetty, interventioelin toimittaa lähetysluettelon, jossa ilmoitetaan: a) se määrä, jonka osalta nämä edellytykset täyttyvät; b) varasto, johon tämä määrä on varastoitu; c) rasvattoman maitojauheen viimeinen haltuunottopäivä; d) sen erityisen tarjouskilpailun tarjousten esittämiselle annetun määräajan päättymispäivä, jonka mukaisesti rasvaton maitojauhe on myyty. 2. Tarjouskilpailun voittaneen on otettava hänelle myyty rasvaton maitojauhe haltuunsa neljänkymmenenviiden päivän kuluessa siitä, kun hän on saanut 13 artiklan 1 kohdassa tarkoitetun tiedon. Tämä haltuunotto voidaan jakaa useaan osaan, joista jokaisen on oltava vähintään kymmenen tonnin suuruinen. 3. Lukuun ottamatta ylivoimaista estettä myyntisopimus peruuntuu jäljellä olevan määrän osalta ja myyntisopimuksen peruuntuessa viisitoista laskentayksikköä jäljelle jäävältä tonnilta suuruinen osuus pidätetään joko tarjouskilpailuvakuudesta tai, jos tämä on vapautettu 17 artiklan 1 kohdan a alakohdan toisen luetelmakohdan mukaisesti, jalostusvakuudesta tai jo maksetusta ostohinnasta, kyseisen interventioelimen käytössä olevien keinojen mukaan, jos tarjouskilpailun voittaja ei ole ottanut rasvatonta maitojauhetta haltuunsa säädetyssä ajassa. 15 artikla 1. Interventioelimen toimittamiin rasvatonta maitojauhetta sisältäviin säkkeihin on merkittävä vähintään yhden senttimetrin korkuisilla kirjaimilla vähintään yksi seuraavista merkinnöistä: "à dénaturer (règlement (CEE) n° 368/77)", "til denaturering (forordning (EØF) nr. 368/77)", "zur Denaturierung (Verordnung (EWG) Nr. 368/77)", "to be denatured (Regulation (EEC) No 368/77)", "destinato alla denaturazione (regolamento (CEE) n. 368/77)", "voor denaturering (Verordening (EEG) nr. 368/77)". 2. Interventioelin toimittaa rasvattoman maitojauheen: - lastattuna varaston laiturilla kuljetusvälineeseen lukuun ottamatta ahtausta, jos kyseessä on kuorma-auto tai junavaunu, - varaston laiturilla, jos kyseessä on muu kuljetusväline, erityisesti kontti. 16 artikla 1. Rasvattoman maitojauheen 6 artiklan 1 kohdan ensimmäisen tai toisen luetelmakohdan mukainen denaturointi tai sekoittaminen suoraan rehuihin tehdään neljän kuukauden kuluessa 14 artiklan 2 kohdassa tarkoitetusta haltuunottopäivästä. 2. Kyseisen jäsenvaltion toimivaltainen toimielin varmistaa denaturoinnin tai suoraan rehuihin sekoittamisen valvonnan täydentämällä kirjanpidon valvontaa paikan päällä tehtävillä tarkastuksilla. Kuitenkin, jos kyseessä on sekoittaminen suoraan rehuihin, tämä voidaan varmistaa satunnaisesti ja useasti tehtävillä tarkastuksilla. Edellä 6 artiklan 1 kohdan ensimmäisen luetelmakohdan mukainen denaturoinnin valvontapyyntö hyväksytään ainoastaan, jos tämän toimituksen kohteena olevan rasvattoman maitojauheen määrä on vähintään viisi tonnia valvontapäivältä. Kuitenkin, jos tämän säännöksen soveltaminen aiheuttaa vaikeuksia jossain jäsenvaltiossa, siitä voidaan poiketa asetuksen (ETY) N:o 804/68 30 artiklassa säädettyä menettelyä noudattaen. Kun denaturointi tehdään 6 artiklan 1 kohdan toisen luetelmakohdan mukaisesti sekoittamalla rasvaton maitojauhe suoraan rehuihin, tämän käsittelyn valvontakulut ovat kyseisen yrityksen vastuulla. Nämä kulut vahvistetaan kiinteästi kahdella laskentayksiköllä rasvatomalta maitojauhetonnilta, ja jos kyseessä on jatkuva fyysinen tarkastus, ne ovat vähintään kolmekymmentä laskentayksikköä valvontapäivältä. 3. Edellä 6 artiklan 1 kohdan mukaisesti denaturoidun tai rehuihin suoraan sekoitetun rasvattoman maitojauheen kuljetukseen ja varastointiin käytettävissä säkeissä, pakkauksissa ja säiliöissä on oltava tämän asetuksen numero, maininta käytetystä denaturointi- tai rehuihin suorasta sekoitusmenettelystä (IA IG ja IIA IIK), sekä rehuihin suorassa lisäyksessä maininta lopputuotteen rasvattoman maitojauheen prosenttiosuudesta. 17 artikla 1. Lukuun ottamatta ylivoimaista estettä tarjouskilpailun vakuus vapautetaan ainoastaan sellaisesta määrästä: a) jonka osalta tarjouksen tekijä: - ei ole perunut tarjoustaan ennen tarjouskilpailun ratkaisemista, ja - on maksanut säädetyssä ajassa tarjousta vastaavan summan ja antanut vakuuden jalostuksesta, tai b) jonka osalta tarjouskilpailua ei ole jatkettu. 2. Kun kyseessä ei ole ylivoimaiseksi esteeksi katsottava syy, ja kun: - edellä 16 artiklan 1 kohdassa tarkoitettu jalostusaika on ylitetty enintään kolmellakymmenellä päivällä, ja - jos tämä ylitys ei johdu asianomaisen vakavasta laiminlyönnistä, pidätettävän jalostusvakuuden määrä jää, asianomaisen perustellusta hakemuksesta, yhteen laskentayksikköön tonnilta ja säädetyn määräajan ylittävältä päivältä. Tällainen hakemus otetaan vastaan ainoastaan, jos se jätetään kyseiselle interventioelimelle kolmenkymmenen päivän kuluessa kyseisen määräajan päättymisestä. 18 artikla 1. Tapauksissa, jotka eivät kuulu asetuksen (ETY) N:o 1687/76 11 artiklan 1 kohdan ensimmäisen alakohdan sovellusalaan, ylivoimaisen esteen sattuessa interventioelin määrittää mainituissa olosuhteissa tarpeellisiksi katsomansa toimenpiteet. 2. Jäsenvaltioiden on ilmoitettava komissiolle neljännesvuosittain ne tapaukset, joissa on sovellettu 17 artiklan 2 kohtaa ja tämän artiklan 1 kohtaa, täsmentäen vallinneet olosuhteet, kyseiset määrät ja säädetyt toimenpiteet. 19 artikla Tämän asetuksen mukaisesti myydyn rasvattoman maitojauheen osalta, joka - on lähetetty toiseen jäsenvaltioon joko sellaisenaan, tai denaturoinnin tai rehuihin suoraan sekoittamisen jälkeen, tai - on viety kolmansiin maihin joko denaturoituna tai sekoitettuna suoraan rehuihin, a) asetuksen (ETY) N:o 974/71 mukaisesti vahvistettuihin valuuttojen tasausmaksuihin käytetään - yhteisen tullitariffin alanimikkeeseen 04.02 A II b) 1 kuuluviin tuotteisiin kerrointa 0,18, - seuraaviin yhteisen tullitariffin alanimikkeisiin kuuluviin tuotteisiin 23.07 B I a) 3 23.07 B I a) 4 23.07 B I b) 3 23.07 B I c) 3 23.07 B II kerrointa 0,308; b) asetuksen (ETY) N:o 804/68 10 artiklassa säädettyä tukea ei myönnetä. 20 artikla Lisätään asetuksen (ETY) N:o 1687/76 liitteeseen "II. Tuotteet, joilla on muu käyttötarkoitus ja/tai määräpaikka kuin liitteessä I tarkoitettu" 14 kohdan jälkeen kohta ja siihen liittyvä alaviite(6) seuraavasti: "15. Sikojen ja siipikarjan rehuksi tarkoitetun rasvattoman maitojauheen myynnistä tarjouskilpailulla 23 päivänä helmikuuta 1977 annettu komission asetus (ETY) N:o 368/77(6): - ruutu 104: "à dénaturer (règlement (CEE) n° 368/77)", "til denaturering (forordning (EØF) nr. 368/77)", "zur Denaturierung (Verordnung (EWG) Nr. 368/77)", to be denatured (Regulation (EEC) No 368/77)", "destinato alla denaturazione (regolamento (CEE) n. 368/77)", "voor denaturering (Verordening (EEG) nr. 368/77)"- ruutu 106: 1. päivämäärä, jona rasvaton maitojauhe on viety interventiovarastosta; 2. sen erityisen tarjouskilpailun tarjousten esittämiselle annetun määräajan päättymispäivä, jonka mukaisesti rasvaton maitojauhe on myyty. (6) EYVL N:o L 52, 24.2.1977, s. 19" 21 artikla Tämä asetus tulee voimaan seuraavana päivänä siitä, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä helmikuuta 1977. Komission puolesta Finn GUNDELACH Varapuheenjohtaja (1) EYVL N:o L 148, 28.6.1968, s. 13 (2) EYVL N:o L 67, 15.3.1976, s. 9 (3) EYVL N:o L 106, 12.5.1971, s. 1 (4) EYVL N:o L 67, 15.3.1976, s. 1 (5) EYVL N:o L 144, 2.7.1970, s. 1 (6) EYVL N:o L 173, 22.7.1968, s. 4 (7) EYVL N:o L 307, 7.12.1969, s. 2 (8) EYVL N:o L 88, 1.4.1976, s. 1 (9) EYVL N:o L 45, 17.2.1977, s. 19 (10) EYVL N:o L 190, 14.7.1976, s. 1 (11) EYVL N:o L 43, 15.2.1977, s. 1 (12) EYVL N:o L 115, 17.5.1972, s. 1 LIITE 1. DENATUROINTI Edellä 6 artiklan 1 kohdan ensimmäisessä luetelmakohdassa tarkoitettu denaturointi saavutetaan lisäämällä 100 kilogrammaan rasvatonta maitojauhetta seuraavia tuotteita (vähimmäismäärät) yhtä seuraavista menettelyistä noudattaen: Menettely I A - 40 kilogrammaa kalajauhoa, jota ei ole tehty hajuttomaksi tai jolla on edelleen hyvin voimakas haju. Menettely I B - 20 kg kalajauhoa, jota ei ole tehty hajuttomaksi tai jolla on edelleen hyvin voimakas haju ja - 300 g rautaa rautasulfaattiheptahydraattina ja - 120 g kuparia kuparisulfaattipentahydraattina. Menettely I C - 5 kg kalaöljyä ja/tai kalanmaksaöljyä, jota ei ole tehty hajuttomaksi ja - 300 g rautaa rautasulfaattiheptahydraattina ja - 150 g kuparia kuparisulfaattipentahydraattina. Menettely I D - 90 kg jauhettua viljaa ja/tai jauhettuja öljykakkuja ja - 800 g karboksimetyyliselluloosaa ja - 200 g rautaa rautasulfaattiheptahydraattina. Menettely I E - 30 kg viherjauhoa ja/tai sinimailasjauhoa ja - 600 g karboksimetyyliselluloosaa ja - 200 g rautaa rautasulfaattiheptahydraattina ja - 40 g kuparia kuparisulfaattipentahydraattina ja - 1 000 g tärkkelystä. Menettely I F - 15 kg viherjauhoa ja/tai sinimailasjauhoa ja - 500 g karboksimetyyliselluloosaa ja - 300 g rautaa rautasulfaattiheptahydraattina ja - 150 g kuparia kuparisulfaattipentahydraattina ja - 1 000 g tärkkelystä. Menettely I G - 7 kg kalaöljyä ja/tai kalanmaksaöljyä, jota ei ole tehty hajuttomaksi. 2. DENATUROINTI SUORALLA SEKOITTAMISELLA REHUIHIN Edellä 6 artiklan 1 kohdan toisessa luetelmakohdassa tarkoitetun suoran sekoituksen tapauksessa rehuiksi tarkoitetut elintarvikkeet sisältävät vähintään 2 % ja enintään 12 % rasvatonta maitojauhetta. Näissä täytyy lisäksi esiintyä, lopputuotteessa prosenttiosuutena tai ppm:nä ilmaistuna, seuraavat ainesosat ja lisäaineet lisättynä yhtä jäljempänä olevaa menettelyä noudattaen: Menettely II A - 30 % kalajauhoa, jota ei ole tehty hajuttomaksi tai jolla on edelleen hyvin voimakas haju ja - 750 ppm rautaa, josta tämä lisätty määrä on rautasulfaattiheptahydraattina. Menettely II B - 3 % kalajauhoa, jota ei ole tehty hajuttomaksi tai jolla on edelleen hyvin voimakas haju ja - 30 % jauhettua viljaa ja/tai jauhettuja öljykakkuja ja - 3 % raakakuitua sisältäen aikaisemmin mainituista tuotteista saadun kuidun ja - 300 ppm rautaa, josta tämä lisätty määrä on rautasulfaattiheptahydraattina. Menettely II C - 3 % kalaöljyä ja/tai kalanmaksaöljyä, jota ei ole tehty hajuttomaksi ja - 15 % jauhettua viljaa ja/tai jauhettuja öljykakkuja ja - 4 % raakakuitua sisältäen aikaisemmin mainituista tuotteista saadun kuidun ja - 300 ppm rautaa, josta tämä lisätty määrä on rautasulfaattiheptahydraattina. Menettely II D - 10 % viherjauhoa ja/tai sinimailasjauhoa ja - 30 % jauhettua viljaa ja/tai jauhettuja öljykakkuja ja - 4 % raakakuitua sisältäen aikaisemmin mainituista tuotteista saadun kuidun ja - 750 ppm rautaa, josta tämä lisätty määrä on rautasulfaattiheptahydraattina. Menettely II E - 6 % viherjauhoa ja/tai sinimailasjauhoa ja - 30 % jauhettua viljaa ja/tai jauhettuja öljykakkuja ja - 4 % raakakuitua sisältäen aikaisemmin mainituista tuotteista saadun kuidun ja - 750 ppm rautaa, josta tämä lisätty määrä on rautasulfaattiheptahydraattina ja - 45 ppm kuparia, josta tämä lisätty määrä on kuparisulfaattipentahydraattina. Menettely II F - 3 % viherjauhoa ja/tai sinimailasjauhoa ja - 30 % jauhettua viljaa ja/tai jauhettuja öljykakkuja ja - 2 % raakakuitua sisältäen aikaisemmin mainituista tuotteista saadun kuidun ja - 750 ppm rautaa, josta tämä lisätty määrä on rautasulfaattiheptahydraattina ja - 120 ppm kuparia, josta tämä lisätty määrä on kuparisulfaattipentahydraattina. Menettely II G - 60 % jauhettua viljaa ja/tai jauhettuja öljykakkuja ja - 3 % raakakuitua sisältäen aikaisemmin mainituista tuotteista saadun kuidun ja - 750 ppm rautaa, josta tämä lisätty määrä on rautasulfaattiheptahydraattina ja - 45 ppm kuparia, josta tämä lisätty määrä on kuparisulfaattipentahydraattina. Menettely II H - 50 % jauhettua viljaa ja/tai jauhettuja öljykakkuja ja - 2 % raakakuitua sisältäen aikaisemmin mainituista tuotteista saadun kuidun ja - 750 ppm rautaa, josta tämä lisätty määrä on rautasulfaattiheptahydraattina ja - 120 ppm kuparia, josta tämä lisätty määrä on kuparisulfaattipentahydraattina. Menettely II J - 60 % jauhettua viljaa ja/tai jauhettuja öljykakkuja ja - 5 % raakakuitua sisältäen aikaisemmin mainituista tuotteista saadun kuidun ja - 300 ppm rautaa, josta tämä lisätty määrä on rautasulfaattiheptahydraattina ja - 45 ppm kuparia, josta tämä lisätty määrä on kuparisulfaattipentahydraattina. Menettely II K - 50 % jauhettua viljaa ja/tai jauhettuja öljykakkuja ja - 3 % raakakuitua sisältäen aikaisemmin mainituista tuotteista saadun kuidun ja - 120 ppm kuparia, josta tämä lisätty määrä on kuparisulfaattipentahydraattina. 3. DENATUROINTIA JA SEKOITTAMISTA KOSKEVIA YLEISIÄ OHJEITA A. Rasvatonta maitojauhetta sellaisenaan tai denaturoinnin jälkeen ei saa altistaa millekään kemialliselle tai fysikaaliselle menetelmälle, joka pystyy heikentämään tai neutraloimaan 1 ja 2 kohdassa tarkoitettujen menettelyjen aikaan saaman denaturoinnin vaikutuksia, erityisesti käyttämällä sideaineita. Paakkuuntumisenestoaineina tai juokseteaineina käytettäviä tuotteita voidaan käyttää 1 kohdassa tarkoitettuja menettelyjä sovellettaessa ja mainittujen tuotteiden lisäksi, kun niitä sekoitetaan 2 %:n tasolle rasvattoman maitojauheen ja sen denaturointiaineiden seoksessa. Suositellaan, että käytetyn kalaöljyn happamuusastetta seurataan antioksidanttien lisäämiseksi ja tätä menettelyä noudattaen denaturoidun rasvattoman maitojauheen pitkittyneen varastoinnin estämiseksi, sanotun kuitenkaan rajoittamatta, mitä muista mahdollisista varotoimenpiteistä ja erityisesti I C menettelystä on säädetty. B. Menettelyissä I A ja I B tarkoitetussa kalajauhossa on oltava vähintään 30 % halkaisijaltaan pienempiä kuin 300 mikronin hiukkasia. Menettelyissä I B, I C, I E ja I F tarkoitetun rautasulfaatin on oltava hienoksi jauhettua ja siinä on oltava vähintään 30 % halkaisijaltaan pienempiä kuin 250 mikronin hiukkasia. Samoissa menettelyissä tarkoitetun kuparisulfaatin on oltava hienoksi jauhettua ja siinä on oltava vähintään 30 % halkaisijaltaan pienempiä kuin 200 mikronin hiukkasia. Menettelyissä I D, I E ja I F tarkoitetussa tärkkelyksessä ja karboksimetyyliselluloosassa on oltava vähintään 50 % halkaisijaltaan pienempiä kuin 80 mikronin hiukkasia. Menettelyssä I D tarkoitetussa murskatussa viljassa ja jauhetuissa öljykakuissa sekä samassa menettelyssä tarkoitetussa eri muodoissa olevassa raakakuidussa on oltava vähintään 50 % halkaisijaltaan pienempiä kuin 500 mikronin hiukkasia. Menettelyissä I E ja I F tarkoitetussa viherjauhossa ja sinimailasjauhossa on oltava vähintään 50 % hiukkasia, jotka eivät ole suurempia kuin 300 mikronia. Kun rasvaton maitojauhe on denaturoitu Yhdistyneessä kuningaskunnassa, voidaan käyttää hiukkaskokoja, jotka ovat standardin BS 410 1969 mukaisesti lähinnä yksittäisten tuotteiden partikkeleille annettuja enimmäiskokoja. Menettelyssä I D murskattu vilja tarkoittaa tuotetta, joka on kokonaan jauhettu vehnän ja kauran seoksesta tai muista ainoastaan eläinten ruokintaan soveltuvista viljaseoksista tai viljojen sivutuotteista, joihin on tarvittaessa lisätty raakakuitua antamaan vähimmäiskuitupitoisuudeksi 8,0 % kuiva-aineessa. Menettelyssä I D tarkoitettujen öljykakkujen, joihin on tarvittaessa lisätty raakakuitua, raakakuidun vähimmäispitoisuuden on oltava 8,0 % kuiva-aineessa. Viherjauhossa ja sinimailasjauhossa on oltava vastaavasti 20 % ja 15 % raakakuitua kuiva-aineessa. Menettelyissä I D, I E ja I F tarkoitetun karboksimetyyliselluloosan, moolimassa 200 000 500 000 ja puhtausaste vähintään 95 %, korvausasteen on oltava välillä 0,6 1,0 (x = 2 2,4; y = 0,6 1). Sen 1 % vesiliuoksen viskositeetin on oltava vähintään 1 000 cps mitattuna 20 °C:ssa Hoeppler-menetelmällä käyttäen lasikuulaa N:o 4. Menettelyissä I C, I G ja II C tarkoitetun kalaöljyn ja kalanmaksaöljyn vapaiden rasvahappojen öljyhappopitoisuuden on oltava vähintään 7 %. C. Rasvattomaan maitojauheeseen sekoitettavien tuotteiden vähimmäismäärien vahvistaminen tehdään 1 kohdassa tarkoitettujen menettelyjen mukaisesti, sanotun kuitenkaan rajoittamatta, mitä rehuissa mahdollisesti olevien lisäaineiden enimmäismääristä on säädetty ja erityisesti, mitä rehujen lisäaineista 23 päivänä marraskuuta 1970 annetussa neuvoston direktiivissä 70/524/ETY(1) on säädetty. D. Edellä 1 kohdassa tarkoitettuja menettelyjä noudattaen rasvattomaan maitojauheeseen sekoitettavien tuotteiden on jakaannuttava tasaisesti siten, että kahdesta yksittäisestä 50 g:n näytteestä otettuna sattumanvaraisesti 25 kg:n erästä saadaan kemiallisella määrityksellä samat tulokset käytetyn määritysmenetelmän hyväksyttävissä virherajoissa. Denaturoinnin valvomiseksi sovelletaan yhteisön näytteenotto- ja määritysmenetelmistä rehujen virallista tarkastusta varten 20 päivänä heinäkuuta 1970 annetun neuvoston direktiivin 70/373/ETY(2) säännöksiä. (1) EYVL N:o L 270, 14.12.1970, s. 1 (2) EYVL N:o L 170, 3.8.1970, s. 2